### Resumé

Ifølge [adresse] økonomiske styringsprincipper skal der udarbejdes en budgetopfølgning for 1. kvartal omfattende perioden januar-marts 2024.

Kvartalsopfølgningen følger op på udviklingen i udvalgenes driftsområder vedrørende serviceudgifter, overførselsudgifter og det brugerfinansierede område. Desuden indeholder kvartalsopfølgningen en opfølgning på anlægsområdet.

Overførselssagen 2023/2024 blev den 24. april 2024 godkendt af byrådet og er indregnet i 1. kvartalsopfølgning.

Kvartalsopfølgningen for 1. kvartal 2024 har på de enkelte udvalgsområder været forelagt udvalgene ultimo april/primo maj 2024.

### Sagsfremstilling

I nedenstående tabel fremgår udvalgenes forventede regnskabstal for 2024 opdelt op serviceudgifter, overførselsudgifter og det brugerfinansierede område. Tallene er yderligere specificeret i bilag 1 "Samlet overblik - 1. kvartalsopfølgning 2024" og bilag 2 "Bevillingsændringer - 1. kvartalsopfølgning 2024".

**![Overblik drift](data:image/png;base64...)**

**Serviceudgifter:**

Det korrigerede budget for serviceudgifter udgør per 31. marts 2024 6.144 mio. kr. inklusiv overførelser fra 2023. Regnskabet for 2024 forventes at blive 6.043 mio. kr. Dermed forventes et samlet mindreforbrug på 100,8 mio. kr., hvoraf der forventes overført 102,3 mio. kr. til 2025, hvilket giver et samlet merforbrug på 1,5 mio. kr. efter overførsler til 2025.

På Økonomiudvalgets område forventes et samlet mindreforbrug på 29,5 mio. kr., hvoraf der forventes overført 23,6 mio. kr. til 2025. Mindreforbruget på serviceudgifter er inklusiv et merforbrug på 14 mio. kr. som vedrører ældreboliger. Mindreforbruget udgør dermed 43,2 mio. kr., hvis ældreboliger fraregnes, da merforbruget vedr. ældreboliger modsvares af kommende huslejeindtægter (brugerbetaling). Tages der højde for ældreboliger samt forventede overførsel til 2025 resterer et mindreforbrug svarende til 19,9 mio. kr., hvoraf 10,0 mio. kr. kan henføres til Den Centrale Reservepulje. De resterende 9,9 mio. kr. består af en række mindre poster herunder systemafgifter til KMD samt Udbetaling Danmark.

På Teknisk Udvalg forventes der et samlet merforbrug på 17,7 mio. kr., hvoraf et merforbrug på 4,1 mio. kr. forventes overført til 2025. Det resterende merforbrug på 13,6 mio. kr. vedrører primært vejskred forårsaget af den seneste våde vinter. Der forventes ikke rammeoverholdelse på driften i 2024. Der søges om en anlægsbevilling på 13,7 mio. kr., som beskrives særskilt i sagen.

På Klima, Natur- og Miljøudvalgets område er der et forventet mindreforbrug på 9,4 mio. kr., som forventes overført til 2025. Overførslen til 2025 vedrører flerårige projekter, rottebekæmpelse samt klimapuljen.

På Børne- og Familieudvalgets område forventes et samlet merforbrug på 22,6 mio. kr. før overførslen til 2025. Merforbruget skyldes et merforbrug på Uddannelse & Læring (27,8 mio. kr.) som følge af øget udgifter til specialområdet, ekstra ordinære prisstigninger på fri og privatskoler og kørsel samt et merforbrug på Familie & Forebyggelse vedrører stigende udgifter til flere børn og familier med udfordringer særligt udgifterne til forebyggende foranstaltninger (19,5 mio. kr.). Dette modsvares af et mindreforbrug på Dagtilbud (18,5 mio. kr.) samt Fællesområdet (6,3 mio. kr.). Udvalget har på bagkant af budgetlægningen for 2024 arbejdet med at skabe budgetbalance i 2024. I den forbindelse er der etableret en række besparelser som dog kun forventes at opnå halvårseffekt i 2024. Økonomiudvalget har tidligere tilkendegivet, at de vil forsøge at afhjælpe denne udfordring i 2024. For Familieområdet udgør dette 10,5 mio. kr.

Det efterlader en udfordring på 12 mio. kr. for at opnå rammeoverholdelse jf. Byrådets vedtagne økonomistyringsprincipper. Der er i samarbejde med Økonomi- og Arbejdsmarkedsforvaltningen igangsat en analyse af området, og resultatet forventes at blive fremlagt ved Byrådets temadag d. 27. juni 2024. Velfærdsanalysen lavet på Voksen- og [adresse] område har vist positive tegn, hvor begge udvalg forventer rammeoverholdelse i 2024.

Seniorudvalget har ligesom Børne- og Familieudvalget arbejdet med at skabe budgetbalance i 2024. Der er i den forbindelse truffet beslutninger om besparelser for ca. 11,6 mio. kr. Økonomiudvalget har tilkendegivet, at de vil imødekomme eventuelle udfordringer med at opnå halvårseffekt af disse (dvs. ca. 5,8 mio. kr.) i forbindelse med regnskabssagen for 2024.

Status for Seniorudvalget er lige nu, at der forventes at være mindreforbrug på områderne indenfor pengeposen og dermed er økonomien samlet set i balance igen. Kvartalsopfølgningen tager udgangspunkt i de decentrale vurderinger som lige nu peger på et mindreforbrug på omkring 26,7 mio. kr. Det er dog [adresse] økonomistabs vurdering at dette mindreforbrug er overvurderet og et mere realistisk bud er et mindreforbrug på 7-10 mio. kr.

Samtidig forventes et større mindreforbrug underfor pengeposen på 41,1 mio. kr. Det betyder, at Seniorudvalget samlet forventer et mindreforbrug på 68 mio. kr. (eller 48,1-51,1 mio. kr. baseret på stabens vurdering), hvilket forventes overført til 2025.

Voksenudvalget har ligeledes arbejdet med at skabe budgetbalance i 2024. Der er i den forbindelse truffet beslutninger om besparelser for 2,1 mio. kr., hvor Økonomiudvalget har tilkendegivet, at de vil imødekomme eventuelle udfordringer med at der kun forventes halvårseffekt af disse (dvs. ca. 1 mio. kr.) i forbindelse med regnskabssagen for 2024.

På [adresse] område forventes et samlet mindreforbrug på 3,6 mio. kr. Det betyder, at der som det ser ud nu forventes at være balance på voksenudvalget. Der er dog en vis usikkerhed i forhold til borgernes behov for støtte resten af 2024, og derfor stadig en risiko for rammeoverskridelse. Udviklingen følges derfor tæt.

Mindreforbruget dækket over et forventet mindreforbrug på handicapområdet (5,4 mio. kr.) samt øvrige områder inkl. kompetencecenter (10,7 mio. kr.). Dette modsvares af et merforbrug på Social- og Psykiatriområdet (6,3 mio. kr.), som vedrører de to døgntilbud Center Tinghøj og [adresse] samt Myndighedsområdet (1,6 mio. kr.). Derudover forventes der en mindreindtægt på 4,8 mio. kr. samt en overførsel til øvrige udvalg (0,2 mio. kr.). Den forventede overførsel til 2025 er dermed 3,4 mio. kr.

På Sundheds- og [adresse] område forventes et samlet mindreforbrug på 6,8 mio. kr., som primært skyldes aktivitetsbestemt medfinansiering, og dermed forventes mindreforbruget ikke overført til 2025.

På Arbejdsmarkedsudvalgets område forventes samlet budgetoverholdelse.

På Kultur- og Idrætsudvalgets område forventes et samlet mindreforbrug på 22 mio. kr., hvoraf 23 mio. kr. forventes overført 2025. Merforbruget fraregnet forventet overførsel til 2025 er 1 mio. kr. som dækkes af flytning mellem udvalg. Overførelsen til 2025 dækker primært over diverse puljer samt projekter med ekstern finansiering. Derudover er der en opsparing til fremtidige investering i blandt andet Regitse Karlsen trækværk, hvor der kommer en større renovering.

På Udvalget for Lokalsamfund og Nærdemokratis område forventes et samlet mindreforbrug på 1,8 mio. kr., som forventes overført til 2025. Mindreforbruget skyldes, at man erfaringsmæssigt forventer, at ikke alle borgerdrevne projekter færdiggøres i indeværende år, hvor tilskuddet først forventes udbetalt efter 2024 er afsluttet.

På beredskabskommissionens område forventes samlet budgetoverholdelse.

**Overførselsudgifter:**

Det korrigerede budget for overførselsudgifter udgør pr. ultimo marts 2.044 mio. kr. inkl. overførelser fra 2023, og regnskabet for 2024 forventes at blive 2.039 mio. kr. Der forventes overførsler til 2025 for 8 mio. kr., og dermed er det samlet merforbrug efter overførsler på 3,8 mio. kr.

På Økonomiudvalgets område forventes budgetoverholdelse.

På Børne- og Familieudvalgets område forventes et mindreforbrug på 2,4 mio. kr., hvor 8,0 mio. kr. er et forventet mindreforbrug vedrørende Sprogcentret som overføres til 2025. Dermed har Børne- og Familieudvalget et forventet merforbrug inkl. forventet overførsel til 2025 på 5,6 mio. kr. Merforbruget vedrører de øvrige områder, som særlig skyldes tabt arbejdsfortjeneste.

På [adresse] område forventes der et mindreforbrug på 1,8 mio. kr.

På Arbejdsmarkedets område forventes budgetoverholdelse, dog er ydelsesområderne fortsat presset i 2024. Der forventes isoleret set på ydelsesområdet et merforbrug på 22,8 mio. kr. som delvist kan imødekommes gennem et mindreforbrug på boligstøtte samt indtægter på mellemkommunale betalinger. Det efterlader et merforbrug på overførelsesområdet på 12,7 mio. kr. som forventes at kunne dækkes ved brug af buffer- og innovationspuljen. Dermed vil der være budgetbalance i 2024. I forventningen tages der ikke højde for effekterne fra en midtvejsregulering. I øjeblikket tegner det til at der vil komme en negativ midtvejsregulering, men den endelige størrelse ligger ikke fast endnu. Det vil derfor blive fuldt tæt i den kommende tid.

**Det brugerfinansierede område:**

Det samlede korrigerede netto indtægtsbudget for det brugerfinansierede område er 12,5 mio. kr.

På det brugerfinansierede område under Klima-, Natur- og Miljøudvalget område forventes der budgetoverholdelse på drift.

**Anlæg:**

Det samlede korrigerede anlægsbudget inkl. overførsler fra 2023 udgør samlet set netto 604,6 mio. kr. på tværs af det skatte-, bruger- og lånefinansierede område. Det samlede forbrug forventes at blive netto 544,3 mio. kr. i 2024. Der forventes en overførsel til 2025 på96,3 mio. kr.Der er dermed et samlet merforbrug på 36,0 mio. kr.

![Overblik - anlæg](data:image/png;base64...)

Det er især Økonomiudvalget, Teknisk Udvalg, Børne- & Familieudvalget samt Kultur- og Idrætsudvalget, som forventer overførsler til 2025.

På Økonomiudvalgets område forventes blandt andet overførsler vedrørende færdiggørelse af vejareal v/Postgrunden, Ny Yasmin Koch samt salg af Falck grunden.

På Teknisk Udvalgs område forventes blandt andet overførsler vedrørende sikring af betonelementer ved 4 skoler, Havneruten samt vedligehold ved [adresse] og Vindinghal.

På Børne- og Familieudvalgets område vedrører de forventede overførsler primært daginstitution i midtbyen samt udbygningen af [adresse].

På Kultur- og Idrætsudvalgets område vedrører størstedelen af overførslen kulturhuset, hvor byggeriet først forventes påbegyndt i den sidste del af 2024.

Merforbruget på 36,0 mio. kr. vedrører primært Andreas Madsen under Seniorudvalget og Børne- og Familieudvalget. Der vil blive forelagt en særskilt sag, hvor der anvises finansiering af byggeriets samlede merforbrug.

En række udvalg søger ved 1. kvartalsopfølgning om ændring af rådighedsbeløb inden for udvalgenes egne anlægsbudgetter, hvilket fremgår af bilag 3 "Tillægsbevillinger til anlægsområder - 1. kvartalsopfølgning 2024".

Endvidere har en række udvalg ændringer til anlægsbevillingerne, hvilket er specificeret i bilag 4 "Ændring af anlægsbevillinger - 1. kvartalsopfølgning 2024". Blandt andet anmoder Børne- og Familieudvalget om at omfordele anlægsbevillinger på dagtilbud, da der på to konkrete projekter ikke har ansøgt om tilstrækkelig bevilling ved projektets start. På [adresse] er der behov for 2,5 mio. kr. i yderligere bevilling og i [adresse]/Jerlev er det behov for 2,3 mio. kr. Finansieringen vil komme fra Vindmøllen med (0,6 mio. kr.), dagtilbud kapacitetspulje (1 mio. kr.) og Pulje til akut pladsoprettelse (3,2 mio. kr.).

**Vejskred under Teknisk Udvalg:**

Den seneste våde vinter har forårsaget omfattende vejskred på flere veje i kommunen. De nødvendige reparationer forventes at koste ca. 13,7 mio. kr. Dette medfører, at der ikke forventes rammeoverholdelse på driften i 2024 under Teknisk Udvalg. Teknisk Udvalg foreslår, at der afsættes en anlægsbevilling på 13,7 mio. kr. til vejskred. Anlægsbevillingen foreslås finansieret af Teknisk Udvalgs pulje til infrastruktur samt Økonomiudvalgets pulje til klimasikring og infrastruktur. Særskilt bevillingsskema fremgår under afsnittet økonomi.

**Sammenfatning:**

Samlet set forventes der er et merforbrug på både drift og anlæg.

Merforbruget på driften skyldes hovedsageligt merforbruget vedr. vejskred samt ældreboliger. Fratrækkes ældreboliger grundet brugerbetaling samt vejskred grundet anmodning om anlægsbevilling resterer et samlet mindreforbrug på driften på 22,4 mio. kr..

Merforbruget på anlæg vedrører Andreas Madsen under Seniorudvalget samt ny daginstitution i [adresse] under Børne- og Familieudvalget. Der vil blive forelagt en særskilt sag, hvor der anvises finansiering af byggeriets samlede merforbrug.

### Økonomi

I nedenstående tabel fremgår de samlede bevillingsmæssige konsekvenser på udvalgs niveau:

**![tillægsbevilling](data:image/png;base64...)**

**Opsummering af de bevillingsmæssige konsekvenser:**

Sagen medfører, at der bevilges -0,102 mio. kr. til anlæg vedrørende tillægskøbesum. Dermed tilgår 0,102 mio. kr. kassen. Desuden er der flytninger mellem udvalg på drift, som totalt giver 0,159 mio. kr. Disse vedrører centralt administrationsbidrag af indefrosne feriemidler, og finansieres af konto 8.

Justering af anlægsbevillinger fremgår af bilag 4 "Ændring af anlægsbevillinger - 1. kvartalsopfølgning 2024".

**Vejskred:**

![Anlægsbevilling og rådighedsbeløb til vejskred](data:image/png;base64...)

**Opsummering af de bevillingsmæssige konsekvenser:**

Sagen medfører, at der gives anlægsbevilling og afsættes rådighedsbeløb på 13,7 mio. kr. i 2024 til at reparere diverse veje efter skybrud. Udgiften finansieres dels af anlægspulje under Teknisk Udvalg til infrastruktur, hvor der resterer 7,249 mio. kr. i 2024. Herudover foreslås finansiering fra pulje til Byudvikling, klimasikring, omfartsvej og infrastruktur, som ligger under Økonomiudvalget.

### Sagens videre forløb

Sagen behandles på Byrådet den 29. maj 2024

### Historik

#### Kommunaldirektøren indstiller, den 13. maj 2024, punkt 128:

at 1. kvartalsopfølgning 2024 godkendes, og

at de bevillingsmæssig ændringer i 1. kvartalsopfølgning jf. bevillingsskemaet under afsnittet "Økonomi" samt specifikation i bilag 2-4 vedrørende henholdsvis bevillingsændringer, rådighedsbeløb og anlægsbevillinger godkendes, og

at de bevillingsmæssige ændringer vedr. vejskred godkendes, således der tildeles anlægsbevilling.

#### Beslutning fra Økonomiudvalget, den 13. maj 2024, punkt 128:

Anbefales.

### Beslutning

Godkendt.